**Témy diplomových prác s anotáciou pre akademický rok 2024/25**

**Prof. JUDr. Juraj Jankuv, PhD.**

**1.**

**Názov témy v SJ:** *Environmentálne aspekty medzinárodných územných režimov a potreba ich novej úpravy*

**Názov témy v AJ***: Environmental aspects of international territorial regimes and the need of their new regulation*

**Anotácia v SJ:** Cieľom práce je analýza problematiky environmentálnych aspektov medzinárodných územných režimov spojená s úvahami o možnej podobe ich novej právnej úpravy. V nadväznosti na tento cieľ budú v práci analyzované environmentálne aspekty medzinárodného morského práva, medzinárodného riečneho práva, medzinárodného kozmického práva, medzinárodnoprávneho režimu Antarktídy a medzinárodnoprávneho režimu Arktídy. V rámci analýz environmentálnych aspektov jednotlivých uvedených medzinárodnoprávnych úprav bude vykonaná i analýza ich interakcie s relevantnými ustanoveniami medzinárodného práva životného prostredia.

**Anotácia v AJ:**

**Meno a priezvisko školiteľa:** *Prof. JUDr. Juraj Jankuv, PhD.*

**Meno študentky:** *Bc. Patrik Ondrejech*

**2.**

**Názov témy v SJ:** *Otázka ujgurskej  národnostnej menšiny v čínskej autonómnej oblasti Sin-ťiang z pohľadu medzinárodného práva*

**Názov témy v AJ***: The issue of the Uyghur national minority in China's Xinjiang Autonomous Region from the point of view of international law*

**Anotácia v SJ:** Cieľom práce je analýza problematiky dodržiavania ľudských práv národnostnej menšiny Ujgurov v čínskej autonómnej oblasti Sin-Ťiang, na základe univerzálnych medzinárodných dohovorov v oblasti ochrany ľudských práv prijatých Organizáciou Spojených národov a podpísaných Čínskou ľudovou republikou (ČĽR) ako i nezáväzných dokumentov OSN v oblasti ochrany práv príslušníkov menšín. V nadväznosti na tento cieľ bude v práci venovaná pozornosť i vnútroštátnej menšinovej právnej úprave a politike ČĽR voči národnostnej menšine Ujgurov a skúmaniu ich súladu s relevantnými medzinárodnými štandardmi v danej oblasti. V práci bude ďalej skúmaný postoj relevantných medzinárodných organizácií k situácii v autonómnej oblasti Sin-Ťiang a bude prezentovaná i analýza pravdepodobnosti spáchania zločinov proti ľudskosti a genocídy zo strany štátnych orgánov ČĽR vo vzťahu k obyvateľstvu v danej oblasti.

**Anotácia v AJ:**

**Meno a priezvisko školiteľa:** *Prof. JUDr. Juraj Jankuv, PhD.*

**Meno študentky:** *Bc. Veronika Poláková*

**Témy bakalárskych prác s anotáciou pre akademický rok 2024/25**

**Prof. JUDr. Juraj Jankuv, PhD.**

**1.**

**Názov témy v SJ:** *Právny režim Arktídy a jeho interakcia s medzinárodným morským právom a medzinárodným právom životného prostredia*

**Názov témy v AJ:** *Legal Regime of Arctic and its Interaction with the International Law of the Sea and the International Environmental Law*

**Anotácia v SJ:** Cieľom práce je podrobná analýza právneho režimu Arktídy a jeho interakcie s medzinárodným morským právom a medzinárodným právom životného prostredia. V nadväznosti na tento cieľ bude práca venovaná podrobnej analýze činnosti, fungovania a normotvorných aktivít Arktickej rady – medzivládneho fóra podporujúceho spoluprácu štátov v priestore Arktídy ako i problematike implementácie pravidiel medzinárodného morského práva a medzinárodného práva životného prostredia v priestore Arktídy.

**Anotácia v AJ:** The aim of the work is a detailed analysis of the legal regime of the Arctic and its interaction with international maritime law and international environmental law. Following this goal, the work will be devoted to a detailed analysis of the activity, functioning and standard-setting activities of the Arctic Council - an intergovernmental forum supporting the cooperation of states in the Arctic area, as well as the implementation of the rules of international law of the sea and international environmental law in the Arctic area.

**2.**

**Názov témy v SJ:** *Medzinárodné právo odzbrojenia a jeho aktuálne výzvy v súčasnosti*

**Názov témy v AJ:** *International disarmament law and its current challenges today*

**Anotácia v SJ:** Cieľom práce je podrobná analýza medzinárodného práva odzbrojeniaz pohľadu odzbrojenia a regulácie zbrojenia v oblasti jadrových zbraní, chemických, biologických a bakteriologických zbraní, zbraní ekologického charakteru, konvenčných zbraní a zbraní použiteľných v kozmickom priestore.V rámci analýz jednotlivých oblastí úpravy medzinárodného práva odzbrojenia budú prezentované i  úvahy o aktuálnych výzvach a potrebe nových právnych úprav danej oblasti.

**Anotácia v AJ:** The aim of the work is a detailed analysis of international disarmament law from the point of view of disarmament and arms regulation in the field of nuclear weapons, chemical, biological and bacteriological weapons, ecological weapons, conventional weapons and weapons usable in outer space. As part of the analysis of individual areas of regulation of international disarmament law, reflections on current challenges and the need for new legal regulations in the given area will also be presented.